ຊີເຣຍ ບໍ່ເອົາຫົວຊາ ຕໍ່ຄຳຮຽກຮ້ອງຂອງ ສະຫະປະຊາຊາດ
ເລຂາທິການໃຫຍ່ ອົງການສະຫະປະຊາຊາດ ກ່າວວ່າ ຊີເຣຍບໍ່ເອົາຫົວຊາ ຕໍ່ຄຳຮຽກຮ້ອງ ຂອງທ່ານ ທີ່ຂໍໃຫ້ຢຸດເຊົາການໃຊ້ຄວາມ ຮຸນແຮງ ເກີນຂອບເຂດນັ້ນ.
ໃນດ້ານທີ່ກ່ຽວກັບຊີເຣຍນັ້ນ ເລຂາທິການໃຫຍ່ຂອງອົງການສະຫະປະຊາຊາດກ່າວວ່າ ການ ກໍ່ຄວາມຮຸນແຮງຕໍ່ປະຊາຊົນຊາວຊີເຣຍຍັງດຳເນີນຢູ່ຕໍ່ມາທັງໆທີ່ທ່ານໄດ້ຮຽກຮ້ອງຊໍ້າແລ້ວຊໍ້າ ອີກໃຫ້ປະທານາທິບໍດີ Bashar al-Assad ຢຸດເຊົາການໃຊ້ກຳລັງເກີນຂອບເຂດແລະເປັນ ອັນຕະລາຍຮ້າຍແຮງຂອງກຳລັງຮັກສາຄວາມສະຫງົບຂອງລັດຖະບານຊີເຣຍນັ້ນ ໃນການຖະແຫຼງ ທີ່ມະຫາວິທະຍາໄລນະຄອນຊິດນີ ໃນປະເທດອອສເຕຣເລຍວັນພະຫັດມື້ນີ້ ທ່ານ Ban Ki-moon ເວົ້າວ່າ ທ່ານໄດ້ຮຽກຮ້ອງໃຫ້ທ່ານ Assad ດຳເນີນການປະຕິຮູບ ທາງດ້ານການເມືອງ ກ່ອນທີ່ມັນຈະຊ້າເກີນໄປ ພວກນັກເຄື່ອນໄຫວເພື່ອສິດທິມະນຸດກ່າວວ່າ ການປາບປາມຂອງລັດຖະບານ ຍັງດຳເນີນຢູ່ ຕໍ່ມາໃນວັນພະຫັດມື້ນີ້ ໂດຍມີການລະດົມຍິງຢ່າງໜັກ ເຂົ້າໃສ່ຂະນະທີ່ລົດທະຫານແລ່ນເຂົ້າ ໄປໃນບ້ານແຫ່ງນຶ່ງ ໃນພາກຕາເວັນຕົກສຽງເໜືອຂອງຊີເຣຍ ການປາບປາມທີ່ວ່ານີ້ມີຂຶ້ນນຶ່ງ ມື້ຫຼັງຈາກພວກນັກເຄື່ອນໄຫວເວົ້າວ່າ ກຳລັງຮັກສາຄວາມສະຫງົບໄດ້ສັງຫານຢ່າງນ້ອຍ 20 ຄົນໃນລະຫວ່າງ ການບຸກໂຈມຕີພວກປະທ້ວງຕໍ່ຕ້ານລັດຖະບານ ຊຶ່ງສ່ວນໃຫຍ່ແລ້ວແມ່ນມີ ຂຶ້ນຢູ່ໃນເຂດແຂວງ Homs ທາງພາກກາງຂອງປະເທດ ໃນມື້ວັນພຸດວານນີ້ ຝຣັ່ງໄດ້ກ່າວຫາຊີເຣຍວ່າ ກໍ່ໂທດກຳຕ້ານມະນຸດຊາດໃນການປາບປາມ ພວກຕໍ່ຕ້ານລັດຖະບານນັ້ນ